ระเบียบคณะกรรมการขายตรงและตลาดแบบตรงระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบความผิดตามกฎหมายว่าด้วยขายตรงและตลาดแบบตรงพ.ศ. ๒๕๕๖[๑] โดยที่มาตรา ๕๕ แห่งพระราชบัญญัติขายตรงและตลาดแบบตรง พ.ศ. ๒๕๔๕ได้บัญญัติให้คณะกรรมการขายตรงและตลาดแบบตรง มีอำนาจมอบหมายให้คณะอนุกรรมการพนักงานสอบสวนหรือพนักงานเจ้าหน้าที่ดำเนินการเปรียบเทียบได้ เว้นแต่ กรณีตามมาตรา๔๖ คณะกรรมการขายตรงและตลาดแบบตรง ในการประชุมครั้งที่ ๒/๒๕๕๒ เมื่อวันที่ ๒๔กันยายน ๒๕๕๒ได้มีมติมอบหมายให้เลขาธิการคณะกรรมการคุ้มครองผู้บริโภคเป็นผู้มีอำนาจในการเปรียบเทียบบรรดาความผิดตามพระราชบัญญัติดังกล่าวได้จึงเห็นเป็นการสมควรวางระเบียบว่าด้วยหลักเกณฑ์และเงื่อนไขการเปรียบเทียบสำหรับผู้ได้รับมอบหมายดังกล่าวเพื่อเป็นแนวทางปฏิบัติ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบความผิดตามกฎหมายว่าด้วยขายตรงและตลาดแบบตรงพ.ศ. ๒๕๕๖ข้อ ๒ ระเบียบนี้ให้ใช้บังคับตั้งแต่วันที่ ๑ตุลาคม พ.ศ. ๒๕๕๖ เป็นต้นไปข้อ ๓ ให้ยกเลิกระเบียบดังต่อไปนี้(๑) ระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบตามพระราชบัญญัติขายตรงและตลาดแบบตรงพ.ศ. ๒๕๔๕ พ.ศ. ๒๕๔๗(๒)ระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบความผิดตามกฎหมายว่าด้วยขายตรงและตลาดแบบตรง(ฉบับที่ ๒) พ.ศ. ๒๕๕๓ข้อ ๔ ในระเบียบนี้ผู้มีอำนาจเปรียบเทียบ หมายถึงเลขาธิการคณะกรรมการคุ้มครองผู้บริโภคในฐานะผู้ซึ่งได้รับมอบหมายจากคณะกรรมการขายตรงและตลาดแบบตรงให้ดำเนินการเปรียบเทียบบรรดาความผิดตามกฎหมายว่าด้วยขายตรงและตลาดแบบตรงได้ผู้ต้องหา หมายความว่าผู้ถูกกล่าวหาว่ากระทำความผิดตามกฎหมายว่าด้วยขายตรงและตลาดแบบตรงข้อ ๕ บรรดาคดีที่ผู้มีอำนาจเปรียบเทียบเห็นว่าอยู่ในอำนาจเปรียบเทียบให้ผู้มีอำนาจเปรียบเทียบปฏิบัติดังนี้(๑) ชี้แจงให้ผู้ต้องหาเข้าใจว่าความผิดที่ถูกกล่าวเป็นคดีที่เปรียบเทียบได้ในกรณีที่ผู้ต้องหายินยอมให้เปรียบเทียบให้ผู้มีอำนาจเปรียบเทียบบันทึกชื่อ อายุที่อยู่ของผู้กล่าวหาและผู้ต้องหา ข้อหา วัน เวลา และสถานที่เกิดเหตุตลอดจนรายละเอียดอื่น ๆ ในสมุดรับคำกล่าวโทษตามแบบ ขต.๓ และบันทึกคำให้การของผู้กล่าวหาและผู้ต้องหาตามแบบขต.๔ ท้ายระเบียบนี้แล้ว จึงเปรียบเทียบ(๒) บรรดาคดีที่ผู้มีอำนาจเปรียบเทียบเห็นว่าไม่อาจเปรียบเทียบหรือไม่สมควรเปรียบเทียบให้ส่งพนักงานสอบสวนดำเนินคดีต่อไปข้อ ๖ ในการเปรียบเทียบให้ผู้มีอำนาจเปรียบเทียบกำหนดเงินค่าปรับตามสมควรแก่พฤติการณ์และความร้ายแรงแห่งความผิดถ้าการเปรียบเทียบนั้นมีปัญหาสำคัญซึ่งยากแก่การวินิจฉัยให้หารือคณะกรรมการขายตรงและตลาดแบบตรงข้อ ๗ ถ้าคดีที่เปรียบเทียบมีของกลางที่จะต้องจัดการอย่างใดอย่างหนึ่งให้ผู้มีอำนาจเปรียบเทียบบันทึกความยินยอมของเจ้าของสิ่งของนั้น ๆว่ายินยอมให้เป็นของแผ่นดินตามแบบ ขต.๕ ท้ายระเบียบนี้ และจัดการแก่สิ่งของนั้นตามควรแก่กรณีภายในขอบเขตของอำนาจหน้าที่ที่กระทำได้ข้อ ๘ เมื่อผู้ต้องหาชำระเงินค่าปรับแล้วให้ผู้มีอำนาจเปรียบเทียบออกใบเสร็จรับเงินให้แก่ผู้ต้องหาและให้ผู้ต้องหาลงลายมือชื่อรับทราบจำนวนเงินค่าปรับไว้ที่คู่ฉบับใบเสร็จรับเงินข้อ ๙ เมื่อเปรียบเทียบเสร็จและได้รับชำระค่าปรับแล้วให้ผู้มีอำนาจเปรียบเทียบบันทึกการเปรียบเทียบตามแบบ ขต.๖ ท้ายระเบียบนี้และทำงบเดือนคดีตลอดจนรวบรวมสำนวนการเปรียบเทียบที่เสร็จคดีแล้วเสนอคณะกรรมการขายตรงและตลาดแบบตรงภายในเดือนถัดไปข้อ ๑๐ การเก็บรักษาเงินค่าปรับและการนำเงินค่าปรับส่งคลังให้เป็นไปตามระเบียบว่าด้วยการนั้นข้อ ๑๑ ให้สำนักงานคณะกรรมการคุ้มครองผู้บริโภคเก็บรักษาสำนวนเปรียบเทียบที่เสร็จคดีไว้ภายในกำหนดอายุความเมื่อพ้นกำหนดอายุความแล้วให้ขออนุญาตทำลายตามระเบียบสำนักนายกรัฐมนตรีว่าด้วยงานสารบรรณต่อไปข้อ ๑๒ ให้ประธานกรรมการขายตรงและตลาดแบบตรงรักษาการตามระเบียบนี้ประกาศณ วันที่ ๒๓ กันยายน พ.ศ. ๒๕๕๖วีระพงษ์บุญโญภาสประธานกรรมการขายตรงและตลาดแบบตรง[เอกสารแนบท้าย]๑. สมุดรับคำกล่าวโทษ (ขต.๓) (บุคคลทั่วไป)๒. บันทึกคำให้การของผู้กล่าวหาและผู้ต้องหา(ขต.๔) (บุคคลทั่วไป)๓. บันทึกความยินยอมของเจ้าของสิ่งของมอบสิ่งของให้เป็นของแผ่นดิน(ขต.๕) ๔. บันทึกการเปรียบเทียบ (ขต.๖) (บุคคลทั่วไป)(ดูข้อมูลจากภาพกฎหมาย)ปริยานุช/ผู้จัดทำ๒๙ พฤษภาคม๒๕๕๗พจนา/ผู้ตรวจ๓๐ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๘๖ ง/หน้า ๗/๒๗ พฤษภาคม ๒๕๕๗